ગુનાહના વધારાનું એક કારણ એ છે કે આ ઝમાનામાં વધારે ગુનાહો કરવાના કારણે ગુનાહોને ઓછું મહત્વ આપવામાં આવે છે બલ્કે તેની તરફ ધ્યાન જ આપવામાં નથી આવતું. દાખલા તરીકે સંગીત એક ગુનાહ છે, તે ઓછું હોય કે વધારે હોય તે ગુનાહ તો છે જ. આજે દરેક ઘરમાં ટીવી છે, સારા પ્રોગ્રામની વચ્ચે જે બ્રેકમાં જાહેરાતો આવતી હોય છે તેમાં એટલી હદે સંગીત હોય છે, એટલી હદે હરામ દ્રશ્યો દેખાડવામાં આવે છે. છતાં આપણે ટીવી બંધ કરી દઈએ છીએ? અગર ના, તો આ બ્રેકમાં સતત ગુનાહ નથી થઈ રહ્યા? ગુનાહના અસરગ્રસ્ત થવા માટે એ જરુરી નથી કે તેને જાણી જોઈને, ઈખ્તેયારી રીતે, તેની અસરોને ધ્યાનમાં હોવા છતાં તે ગુનાહને અંજામ આપીએ. ગુનાહ આખરે ગુનાહ છે, અગર ગુનાહોની અસરોને ધ્યાનમાં રાખવા છતાં ગુનાહ અંજામ આપવામાં આવે તો ફકત ગુનાહ નથી બલ્કે સરકશી છે, બગાવત છે. ત્યાં ગુનાહ ઉપરાંત સરકશી અને બગાવતનો પણ અઝાબ છે.